Súradnice: 48°14′49″S 17°08′23″V﻿ / ﻿48,246864°S 17,139851°V﻿ / 48.246864; 17.139851

Vydrica
**Vydrica** je prírodná rezervácia v Bratislavskom kraji, ktorá bola vytvorená 1. februára 2022.

Plocha prírodnej rezervácie je 483 hektárov, väčšina územia (450 hektárov) je v najprísnejšom 5. stupni ochrany.

Predmetom ochrany je ochrana prirodzených procesov a umožnenie prirodzeného vývoja prírodných spoločenstiev nachádzajúcich sa na tomto území. 

Väčšina toku Vydrice je súčasťou CHKO Malé Karpaty, ktorá je zaradená v druhom stupni ochrany. Zároveň sa tu nachádzajú tri chránené územia európskeho významu v sústave Natura 2000. Pôvodný stav umožňoval celoročnú ťažbu dreva, poľovníctvo a iné zásahy do prírody potenciálne ohrozujúce biotop Vydrice. Z tohto dôvodu sa Lesoochranárske zoskupenie VLK v spolupráci s inými iniciatívami a občianskymi združeniami usilovalo o vyhlásenie prírodnej rezervácie Pramene Vydrice, kde by sa nesmelo poľovať a rúbať, ale bol by povolený voľný pohyb všetkých návštevníkov.

História vzniku
---------------

Prírodnú rezerváciu vyhlasuje vyhláškou Ministerstvo životného prostredia Slovenskej republiky. Vyhlásiť prírodnú rezerváciu na neštátnom území však možno len so súhlasom vlastníka. Ochranári sa preto snažili získať súhlas mesta Bratislava s vyhlásením rezervácie, nakoľko väčšina povodia Vydrice sa nachádza na území bratislavských mestských lesov.

Prvý pokus iniciovalo LZ VLK spolu s Bratislavským regionálnym ochranárskym združením v roku 2005 s podporou ďalších ochranárskych organizácií. V elektronickej petícii smerovanej mestskému zastupiteľstvu Bratislavy bolo zozbieraných viac ako 4 000 podpisov. Mestské zastupiteľstvo návrh neschválilo.

Druhý pokus sa konal v roku 2013, pod názvom Evolučný park Bratislava. Iniciatívy sa zúčastnili LZ VLK a BROZ s podporou ďalších ochranárskych združení. Papierovú petíciu podporilo 11 000 občanov a mestskému zastupiteľstvu ju predkladal Ján Budaj, vtedajší námestník primátora. Aktivisti navrhovali dve možnosti: buď formou vyhlásenia prírodnej rezervácia v 5. stupni ochrany, ale s výnimkami umožňujúcimi voľný pohyb pre návštevníkov parku, vrátane cyklistov alebo prijatia záväzku na strane hlavného mesta SR Bratislavy, že príslušné územie bude bezzásahové, teda bez ťažby a poľovníctva. 
Komisia územného a strategického plánovania, životného prostredia a výstavby mesta Bratislava petíciu podporila a odporučila mestskému zastupiteľstvu petíciu prijať a vyhlásiť rezerváciu. Bratislavské mestské zastupiteľstvo však v hlasovaní 21. 11. 2013 návrh neschválilo, za hlasovalo len 11 z 38 prítomných poslancov. Schválilo však ochranný pás s vylúčením ťažby v šírke 50 m od každého brehu Vydrice, od začiatku bratislavského lesoparku po druhý kameňolom, čo v petícii požadované nebolo.

Tretí pokus začala iniciatíva Chráňme povodie Vydrice a konal sa v roku 2018. Bol zámerne načasovaný tak, aby hlasovanie mestského zastupiteľstva o rezervácii prebehlo krátko pred voľbami. Spustená bola petičná kampaň vo fyzickej aj elektronickej podobe.  Dokopy bolo zozbieraných viac ako 4 500 podpisov. Materiál bol mestu predložený v septembri 2018 ako poslanecký návrh 11 poslancov. 19. septembra 2018 komisia územného a strategického plánovania, životného prostredia a výstavby návrh jednohlasne schválila. 27. septembra 2018 sa návrh dostal na mestské zastupiteľstvo, ktoré ho schválilo s nasledujúcim výsledkom: z 35 prítomných poslancov boli 34 za a 1 nehlasoval.

Biotopy
-------

Biotopy európskeho významu a národného významu, ktoré sú predmetom ochrany PR Vydrica:

|  |  |  |
| --- | --- | --- |
| **Kód biotopu** | **Kód Natura 2000 (biotop európskeho významu)** | **Názov biotopu** |
| Ls1.3 | \* 91E0 | Jaseňovo-jelšové podhorské lužné lesy |
| Ls2.1 | - | Dubovo-hrabové lesy karpatské |
| Ls5.1 | 9130 | Bukové a jedľovo-bukové kvetnaté lesy |
| Ls5.2 | 9110 | Kyslomilné bukové lesy |

Predmetom ochrany sú biotopy jedného prioritného druhu živočícha európskeho významu a biotopy troch druhov živočíchov európskeho významu:

* rak riavový (Austropotamobius torrentium)
* pásikavec (Cordulegaster heros)
* kováčik fialový (Limoniscus violaceus)
* fuzáč alpský (Rosalia alpina)

Biotopy druhov európskeho a národného významu:

* salamandra škvrnitá (Salamandra salamandra)
* skokan štíhly (Rana dalmatina)
* skokan hnedý (Rana temporaria)
* užovka stromová (Zamenis longissimus)
* slepúch lámavý (Anguis fragilis)
* uchaňa čierna (Barbastella barbastellus)
* večernica pozdná (Eptesicus serotinus)
* netopier veľký (Myotis myotis/blythi)
* raniak hrdzavý (Nyctalus noctula)
* večernica malá (Pipistrellus pipistrellus)

Biotopy druhov vtákov európskeho významu a biotopy sťahovavých druhov vtákov:

* bocian čierny (Ciconia nigra)
* včelár lesný (Pernis apivorus)
* žlna sivá (Picus canus)
* tesár čierny (Dryocopus martius)
* ďateľ prostredný (Dendrocopos medius)
* ďateľ bielochrbtý (Dendrocopos leucotos)
* muchárik bielokrký (Ficedula albicollis)
* muchárik malý (Ficedula parva)
* muchár sivý (Muscicapa striata)

Referencie
----------

1. ↑   Banská Bystrica: Štátna ochrana prírody SR, [cit. 2022-01-24]. Dostupné online.
2. ↑   *Bratislava získa nové chránené územie – prírodnú rezerváciu Vydrica* [online]. bratislava.sk, [cit. 2022-01-24]. Dostupné online.
3. 1 2   *Zápisnica zo zasadnutia zastupiteľstva zo dňa 21.11.2013* [online]. [Cit. 2018-04-22]. Dostupné online.
4. ↑   *Petícia za vyhlásenie evolučného parku Bratislava* [online]. [Cit. 2018-03-11]. Dostupné online.
5. ↑   *Hlasovanie č. 37* [online]. [Cit. 2018-03-11]. Dostupné online. [nefunkčný odkaz]
6. ↑   *Archivovaná kópia* [online]. [Cit. 2022-01-24]. Dostupné online. Archivované 2018-11-26 z originálu.
7. ↑

| * z
* d
* u
Chránené územia v Bratislave |
| --- |
| Chránené krajinné oblasti | 
* Dunajské luhy
* Malé Karpaty
* Záhorie

 |
| Národné prírodné rezervácie | 
* Devínska Kobyla

 |
| Národné prírodné pamiatky | 
* Devínska hradná skala

 |
| Prírodné rezervácie | 
* Dunajské ostrovy
* Fialková dolina
* Gajc
* Kopáčsky ostrov
* Ostrovné lúčky
* Slovanský ostrov
* Starý háj
* Štokeravská vápenka
* Topoľové hony
* Vydrica

 |
| Prírodné pamiatky | 
* Devínska lesostep
* Panský diel
* Rösslerov lom

 |
| Chránené areály | 
* Borovicový lesík
* Bôrik
* Horský park
* Bajdeľ
* Devínske alúvium Moravy
* Hrabiny
* Chorvátske rameno
* Jarovská bažantnica
* Lesné diely
* Pečniansky les
* Poľovnícky les
* Sihoť
* Soví les
* Zeleň pri Vodárni

 |
| Chránený krajinný prvok | Vápenický potok |
| Územia európskeho významu | 
* Biskupické luhy
* Bratislavské luhy
* Devínska Kobyla
* Devínska hradná skala
* Devínske alúvium Moravy
* Devínske jazero
* Homoľské Karpaty
* Hrušov
* Malý Dunaj
* Morava
* Ostrovné lúčky
* Vydrica
* Štokeravská vápenka

 |
| Chránené vtáčie územia | 
* Dunajské luhy
* Záhorské Pomoravie
* Sysľovské polia

 |